Наогул, архітэктурная тэма, відаць, “чапляе” бабруйскую грамаду. Адразу сыплюцца пытанні па найбольш балючых помніках: крэпасць, касцёл, асобныя старыя будынкі. Цікавая сітуацыя з будынкам касцёла: помнік захаваўся больш як на 50%, няма адно фасаду, бо да яго дабудаваны будтрэст за савецкім часам. Храм належыць вернікам, але не мае афіцыйнага статусу помніка, ды і пра аднаўленне фасаду пакуль размовы няма. Паводле Астаповіча, трэба ўдакладніць, хто ўласнік будынка — трэст або парафія. Эмоцыі эмоцыямі, але трэба дзейнічаць у рамках закона і з яго дапамогай.